Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szabályairól szóló 3/2003. (I. 25.) BM—GKM—KvVM együttes rendelet.
Paragraph Index: 323

9. Vegyes rendelkezések 9.1. Az OVSZ I. kötet módosítására a gazdasági és közlekedési miniszter jogosult. 9.2. Az OVSZ I. hatálya alá tartozó vasutat, építményeket, berendezéseket és jármûveket úgy kell kialakítani és üzemeltetni, hogy azok a biztonság követelményeit mindenkor kielégítsék. Ezen követelmények akkor tekinthetõk teljesítettnek, ha a vasúti építmények, berendezések és jármûvek, továbbá az üzemeltetés a jelen szabályzat elõírásainak vagy — ha ilyen elõírás a szabályzatban nincs — a technika elismert szabályainak megfelelnek. A technika elismert szabályait tartalmazzák az érvényes szakmai szabályzatok, szabványok, továbbá a hatóság által jóváhagyott elõírások és feltétfüzetek. Ezeket kell alkalmazni a mindenkori elõírásoknak és módosításoknak megfelelõen. Az OVSZ I. elõírásaitól és az elõzõekben meghatározott elõírásoktól eltérni — a vasúti hatóság elõzetes eseti engedélye alapján — csak akkor lehet, ha az a biztonságot nem érinti, vagy a biztonsági követelmények más módon kielégíthetõk. Ezt biztonsági elemzéssel kell igazolni. 9.3. A meglévõ vasúti építmények, berendezések és jármûvek továbbra is a korábbi hatósági engedélyekben foglalt feltételek szerint üzemeltethetõk, de átépítésük vagy átalakításuk esetén az OVSZ I. elõírásait be kell tartani.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes